open-index/open-wikipedia-markdown huggingface dataset:
লে নত্তি দি কাবিরিয়া

**লে নত্তি দি কাবিরিয়া** ১৯৫৭ সালে মুক্তিপ্রাপ্ত একটি ইতালীয় নাট্য চলচ্চিত্র। ফেদেরিকো ফেল্লিনি ছবিটি পরিচালনা করেছেন। ছবির শ্রেষ্ঠাংশে রয়েছেন গিউলিয়েত্তা মাসিনা, ফ্রঁসোয়া পেরিয়ে ও আমিদিও নাজ্জারি। ফেল্লিনির একটি গল্প অবলম্বনে ছবিটি নির্মিত হয়েছে। এটি রোমের একজন গণিকার কাহিনী, যে প্রকৃত ভালোবাসার সন্ধানে বৃথা অনুসন্ধান চালায়।

কান চলচ্চিত্র উৎসবে গিউলিয়েত্তা মাসিনা সেরা অভিনেত্রীর সম্মানে ভূষিত হন। এছাড়াও সেরা বিদেশি চলচ্চিত্র ক্যাটাগরিতে এটি অস্কার পুরস্কার লাভ করে। ইতালি ও ফেল্লিনি এর আগেও ১৯৫৬ সালে *[[লা স্ত্রাদা]]* ছবির জন্য এ পুরস্কার লাভ করেন, যাতে মাসিনাও অভিনয় করেছিলেন।

## কাহিনীসংক্ষেপ

কাবিরিয়া একজন সুখী, হাসিখুশি যুবতী। সে নদীতীরে তার বর্তমান প্রেমিক গিওর্গিওর সাথে দাঁড়িয়ে রয়েছে। হঠাৎই গিওর্গিও কাবিরিয়াকে নদীতে ধাক্কা মারে এবং তার হাতব্যাগ নিয়ে পালিয়ে যায়। কাবিরিয়া সাঁতার কাটতে না জানায় নদীতে প্রায় মরতে বসেছিল। কিন্তু কয়েকজন বালক তাকে উদ্ধার করে। কাবিরিয়া এতে বালকদের উপর খুশি না হয়ে উল্টো তাদের তিরস্কার করতে শুরু করে এবং গিওর্গিওকে খুঁজতে আরম্ভ করে।

কাবিরিয়া তার ছোট্ট কুটিরে ফিরে আসে। কিন্তু গিওর্গিও ততক্ষণে হাওয়া হয়ে গেছে। সে একটু ক্ষুব্ধ অনুভব করল। কিন্তু যখন তার সবচেয়ে ভালো বন্ধু ওয়ান্দা তাকে বুঝানোর চেষ্টা করল,যা হওয়ার তা হয়ে গেছে এবং এখন তার গিওর্গিওকে ভুলে যাওয়া উচিত, তখন সে ওয়ান্দার সাথে দুর্ব্যবহার করে। গণিকা হিসেবেই সে জীবিকা নির্বাহ করতে থাকে। একদিন কাবিরিয়া নৈশক্লাবের বাইরে দাঁড়িয়ে আছে। এসময় সে বিখ্যাত চিত্রতারকা আলবার্তো লাজ্জারি এবং তার বান্ধবীকে ঝগড়া করতে দেখে। একসময় লাজ্জারির বান্ধবী তাকে ছেড়ে চলে যায়। কাবিরিয়াকে দেখতে পেয়ে লাজ্জারি তাকে আরেকটি ক্লাব এবং শেষে তার বাসভবনে নিয়ে যায়। এর ঐশ্বর্য কাবিরিয়াকে বিমোহিত করে। এরপর যে মুহূর্তে আলবার্তো ও কাবিরিয়া একত্রিত হবে, তখনই আলবার্তোর বান্ধবী এসে পৌঁছায়। কাবিরিয়াকে তখন স্নানাগারে ঠেলে ফেলে দেওয়া হয়, যার দরুন সে আলবার্তোর সঙ্গে ভালোবাসাবাসি করতে পারে না।

শহরের গণিকারা যেখানে ঘুরে বেড়ায়, সেখানে চার্চ এর একটি শোভাযাত্রা বের হয়। কাবিরিয়ার গণিকা বন্ধুরা ঐ শোভাযাত্রা নিয়ে উপহাস করে। কিন্তু সে উক্ত শোভাযাত্রায় অংশ নেওয়ার সিদ্ধান্ত নেয়। কিন্তু যখনই সে শোভাযাত্রায় যোগদান করতে যাবে, তখনই একজন পুরুষ দেহব্যবসায়ী এসে হাজির হয় এবং সে তার ট্রাকে উঠে পড়ে। রাত্রে বাড়ি ফেরার সময় সে একজন ব্যক্তিকে গুহায় বুভুক্ষুদের খাবার দিতে দেখে। ঐ ব্যক্তিটিকে আগে না দেখলেও তার মহানুভবতায় সে অভিভূত হয়। চার্চে বন্ধুদের সঙ্গে গিয়ে কাবিরিয়া মহত্তম জীবনের জন্য প্রার্থনা জানায়।

## চরিত্রায়ণে

* গিউলিয়েত্তা মাসিনা - কাবিরিয়া
* ফ্রঁসোয়া পেরিয়ে -অস্কার
*ফ্রাঙ্কা মার্জি - ওয়ান্দা
*আমিদিও নাজ্জারি - আলবার্তো লাজ্জারি
*ডোরিয়ান গ্রে - জেসি

## তথ্যসূত্র

## বহিঃসংযোগ
* 
* 
* 
* ''Nights of Cabiria'' at DVD Beaver (includes images)

বিষয়শ্রেণী:১৯৫৭-এর চলচ্চিত্র
বিষয়শ্রেণী:১৯৫৭-এর নাট্য চলচ্চিত্র
বিষয়শ্রেণী:ইতালীয় চলচ্চিত্র
বিষয়শ্রেণী:ইতালীয় নাট্য চলচ্চিত্র
বিষয়শ্রেণী:ইতালীয় ভাষার চলচ্চিত্র
বিষয়শ্রেণী:ইতালীয় সাদাকালো চলচ্চিত্র
বিষয়শ্রেণী:ফেদেরিকো ফেল্লিনি পরিচালিত চলচ্চিত্র
বিষয়শ্রেণী:ফেদেরিকো ফেল্লিনির চিত্রনাট্য সংবলিত চলচ্চিত্র
বিষয়শ্রেণী:নিনো রোতা সুরারোপিত চলচ্চিত্র
বিষয়শ্রেণী:প্যারামাউন্ট পিকচার্সের চলচ্চিত্র
বিষয়শ্রেণী:রোমের পটভূমিতে চলচ্চিত্র
বিষয়শ্রেণী:শ্রেষ্ঠ বিদেশি ভাষার চলচ্চিত্র বিভাগে একাডেমি পুরস্কার বিজয়ী
বিষয়শ্রেণী:ফরাসি সাদাকালো চলচ্চিত্র
বিষয়শ্রেণী:ফরাসি নাট্য চলচ্চিত্র
নিষ্ঠানন্দ বজ্রাচার্য

থাম্ব|200px|নিষ্ঠানন্দ বজ্রাচার্যের আবক্ষ ভাস্কর্য, ওম বহাল, কাঠমান্ডু
**নিষ্ঠানন্দ বজ্রাচার্য** (দেবনাগরী: निष्ठानन्द बज्राचार्य) (৯ ডিসেম্বর ১৮৫৮ – ২৯ নভেম্বর ১৯৩৫) হলেন একজন নেপালি লেখক, যিনি ধ্রুপদি ধারার বদলে সমাসাময়িক ধারায় গদ্য রচনা করে নেপাল ভাষার সাহিত্যের যুগান্তর সাধন করেন। তিনি নেপাল ভাষা পুনর্জাগরণের অন্যতম পুরোধা ব্যক্তি। এছাড়াও তিনি নেপালে সচল টাইপ মুদ্রণেরও পথিকৃৎ ছিলেন। তাকে নেপাল ভাষার চার স্তম্ভের অন্যতম হিসেবে সম্মানিত করা হয়।

## প্রারম্ভিক জীবন
নিষ্ঠানন্দ কাঠমান্ডুর ওম বহাল নামক স্থানে বজ্রাচার্য পরিবারে জন্মগ্রহণ করেন। তার পিতা মুক্তানন্দ এবং মায়ের নাম ঠাকুমতি বজ্রাচার্য। তার পরিবার ঐতিহ্যগতভাবে নেওয়ার বৌদ্ধদের পৌরোহিত্য করে থাকে, যারা পবিত্র ধর্মানুষ্ঠান পালন করে। তার প্রথম স্ত্রীর নাম রত্ন প্রভা। ১৯০১ খ্রিষ্টাব্দে রত্ন প্রভার মৃত্যুর পর তিনি দ্যহ মায়জু নামে আরেকজনকে বিবাহ করেন।

## কর্মজীবন
১৯০১ খ্রিষ্টাব্দে বৌদ্ধ ধর্মের শিক্ষা সম্পন্ন করার পর তিনি ধর্মীয় বক্তৃতা করতে থাকেন। তার ধর্মকাহিনী বর্ণনার আসর দীর্ঘ চার মাসব্যাপী কাঠমান্ডুর পবিত্র দরবার ও অন্যান্য খোলা স্থানে অনুষ্ঠিত হয়। নিষ্ঠানন্দের পরিষ্কার বক্তৃতার ধারার জন্য তিনি জনপ্রিয়তা লাভ করেন। প্রাচীন পুঁথির প্রাচীন ভাষা সাধারণ শ্রোতাদের নিকট বুঝতে কষ্টকর হওয়ায়, তিনি দৈনন্দিন ব্যবহারিক ভাষায় পুঁথির কাহিনী বর্ণনা করতেন, যা শ্রোতারা সহজে বুঝতে পারতো।

১৮৫০ খ্রিষ্টাব্দের দিকে রাণা রাজবংশের উত্থানের সাথে সাথে নেপাল ভাষার উন্নয়ন স্থগিত হয়ে যায় এবং ভাষার লিখিত ও মৌখিক রূপের ভিন্নতা পরিলক্ষিত হতে থাকে। রাণারা নেপাল ভাষার ব্যবহার পছন্দ করতেন না এবং এই ভাষাকে অবদমিত করে রাখার প্রচেষ্টা শুরু হয়। সেই সময়ের মধ্যে নেপাল ভাষায় রেনেসাঁ বা পুনর্জাগরণের সূচনা হলে সাহিত্যিক কর্মকাণ্ডে বিপ্লবের সূচনা হয়, যার দরুণ পুরনো লিখন রূপ অনুসরণ করা কঠিন হয়ে যায়। বজ্রাচার্য পুরনো ও ঐতিহাসিক বানানরীতি উপেক্ষা করে মৌখিক রীতি অনুযায়ী লেখার প্রচলন করেন। বাক্য গঠনরীতিকে সহজীকরণ করে গদ্য লেখায় নতুন ধারার সূচনা করেন।

## প্রকাশনা
১৯০৯ খ্রিষ্টাব্দে নিষ্ঠানন্দ *এক বিশন্তি [[প্রজ্ঞাপারমিতা]]* নামে একটি বই প্রকাশ করেন। এটি ছিল নেপাল ভাষার সচল টাইপে মুদ্রিত প্রথম গ্রন্থ। ১৯১৪ খ্রিষ্টাব্দে *ললিত বিস্তার* ও *[[স্বয়ম্ভূ পুরাণ]]* নামে দুইটি বই প্রকাশ করেন। নিষ্ঠানন্দের সবচেয়ে জনপ্রিয় কাজ *ললিত বিস্তার* বুদ্ধের জীবন কাহিনীর ওপর ভিত্তি করে রচিত। কাঠমান্ডুতে মুদ্রণ সুবিধা না থাকায় নিষ্ঠানন্দ ভারতের কলকাতায় গমন করেন এবং একটি লেটারপ্রেস টাইপ যন্ত্র সংগ্রহ করেন। তিনি নিজেই টাইপসেটিং ও মুদ্রণের কাজ করতেন। ১৯২০ এর দশকে বৌদ্ধধর্মের নবজাগরণে *ললিত বিস্তার*-ও ভূমিকা রাখে।

## সম্মাননা
১৯৯৮ খ্রিষ্টাব্দের ২৩ নভেম্বর অলিম্পাস ক্লাব (নিষ্ঠানন্দ মেমোরিয়াল ট্রাস্ট) নিষ্ঠানন্দের জন্মস্থান ওম বহালে তার একটি আবক্ষ ভাস্কর্য স্থাপন করে। কাঠমান্ডু মহানগর কর্তৃপক্ষ তার সম্মানে কাঠমান্ডুর একটি সড়ককে "নিষ্ঠানন্দ মার্গ" নামকরণ করেন।

## তথ্যসূত্র

বিষয়শ্রেণী:১৮৫৮-এ জন্ম
বিষয়শ্রেণী:১৯৩৫-এ মৃত্যু
বিষয়শ্রেণী:বৌদ্ধ শিক্ষক
বিষয়শ্রেণী:বৌদ্ধ লেখক
বিষয়শ্রেণী:ভাষা কর্মী
বিষয়শ্রেণী:নেপাল ভাষার লেখক
বিষয়শ্রেণী:নেপালি বৌদ্ধ
বিষয়শ্রেণী:নেপালি লেখক
বিষয়শ্রেণী:নেওয়ার ব্যক্তি
বিষয়শ্রেণী:কাঠমান্ডুর ব্যক্তি
গরিফা রেলওয়ে স্টেশন

**গরিফা রেলওয়ে স্টেশন** হল পূর্ব রেলের হাওড়া রেলওয়ে বিভাগের নৈহাটি-ব্যাণ্ডেল ব্রাঞ্চ লাইনের মধ্যে অবস্থিত একটি রেলওয়ে স্টেশন। স্টেশনটি ভারতের পশ্চিমবঙ্গ রাজ্যের উত্তর ২৪ পরগণা জেলার গরিফার হাজিনগরের কাছে রামঘাটের কাছে অবস্থিত। গরিফা রেলওয়ে স্টেশনটি সম্প্রীতি ব্রিজ ও জুবিলি ব্রিজের মাধ্যমে শিয়ালদহ-রানাঘাট লাইন ও হাওড়া বর্ধমান প্রধান রেলপথের মধ্যে সংযোগ স্থাপন করেছে। নৈহাটি-ব্যাণ্ডেল ব্রাঞ্চ লাইনের মধ্যে যাতায়াতকারী প্যাসেঞ্জার ও লোকাল ট্রেনগুলি গরিফা স্টেশনে থামে।

## তথ্যসূত্র

## বহিঃসংযোগ

বিষয়শ্রেণী:উত্তর চব্বিশ পরগনা জেলার রেলওয়ে স্টেশন
বিষয়শ্রেণী:কলকাতা শহরতলি রেল স্টেশন

বিষয়শ্রেণী:হাওড়া রেলওয়ে বিভাগ
আতহার মুবারকপুরী

**কাজী আতহার মুবারকপুরী** (৭ মে ১৯১৬ – ১৪ জুলাই ১৯৯৬) ছিলেন একজন ভারতীয় সুন্নি ইসলামী পণ্ডিত, লেখক এবং ইতিহাসবিদ। তৎকালীন পাকিস্তানি আলেমগণ তাকে *মুহসিন-ই-হিন্দ* উপাধিতে ভূষিত করেন। 

## জন্ম
আতহার মুবারকপুরী ১৯১৬ সালের ৭ মে আজমগড়ের মুবারকপুরে জন্মগ্রহণ করেন।

## শিক্ষাজীবন
তিনি মাদ্রাসা ইয়াহিয়া-উল-উলুম থেকে দরসে নিজামিতে স্নাতক ডিগ্রী লাভ করেন এবং হাদিস অধ্যয়নের জন্য মোরাদাবাদের মাদ্রাসা শাহীতে চলে আসেন। মাদ্রাসা শাহীতে তিনি সৈয়দ ফখরুদ্দিন আহমদের নিকট সহীহ বুখারী, মাওলানা ইসমাইল সম্বলীর নিকট সহীহ মুসলিম এবং সৈয়দ মুহাম্মদ মিয়াঁ দেওবন্দীর নিকট তিরমিযী অধ্যয়ন করেন।

## সাহিত্যে অবদান
আতহার মুবারকপুরী ভারতীয় ও আরবদের সম্পর্ক নিয়ে বই রচনা করেছেন। তার এই ধারাবাহিকতার মধ্যে অন্তর্ভুক্ত:
* *আরব ও হিন্দ: আহদে রিসালাত মেঁ*
* *খিলাফতে রাশেদা আওর হিন্দুস্তান*
* *খিলাফতে মুয়াভিয়া আওর হিন্দুস্তান*
* *খিলাফতে আব্বাসিয়া ও হিন্দুস্তান*
* *হিন্দুস্তান মেঁ আরবোঁ কি হুকুমাতীঁ*
পরবর্তি ১৯৬১-৬২, ১৯৬৬-৬৭ ও ১৯৭৩-৭৬ সালে তিনি বোম্বে থেকে প্রকাশিত মাসিক জার্নাল আল-বালাগার সম্পাদক হিসেবে দায়িত্ব পালন করেন।

তিনি মুম্বাইয়ের ফোর্ট আঞ্জুমান ইসলাম উচ্চ বিদ্যালয়ে ইসলামী শিক্ষক হিসাবে দায়িত্ব পালন করেছিলেন। কাজী আতহার মুবারকপুরী প্রায় ৪০ বছর যাবক মুম্বাই থেকে প্রকাশিত *ইনকিলাব ডেইলি*তে "*জওহর-উল-কুরআন*" শিরোনামে একটি কলাম লিখতেন। ব্রিটিশ শাসনামলে তিনি লাহোরে কাজ করতেন এবং স্বাধীনতার পরে মুম্বাইয়ে চলে আসেন।

## গ্রন্থপঞ্জি
* *Contribution Of Qazi Athar Mubarakpuri to Arabic Studies : A Critical Study* - PhD thesis from Aligarh Muslim University by Mohd Amirul Hasan.
* His son Sheikh Khalid Hafiz (Khalid Kamal Abdul Hafiz; 1938–1999), Imam of Wellington, served as the senior religious advisor to the New Zealand Muslim community from 1982 to 1999.

## তথ্যসূত্র

বিষয়শ্রেণী:ব্রিটিশ ভারতীয় ব্যক্তি
বিষয়শ্রেণী:১৯১৬-এ জন্ম
বিষয়শ্রেণী:১৯৯৬-এ মৃত্যু
বিষয়শ্রেণী:মুসলিম ইতিহাসবিদ
বিষয়শ্রেণী:মুসলিম পণ্ডিত
বিষয়শ্রেণী:দেওবন্দি ব্যক্তি
বিষয়শ্রেণী:উত্তরপ্রদেশের লেখক
বিষয়শ্রেণী:২০শ শতাব্দীর ভারতীয় মুসলিম
বিষয়শ্রেণী:ভারতের উর্দু লেখক
বিষয়শ্রেণী:ভারতীয় সুন্নি মুসলিম পণ্ডিত
দ্য পাওয়ারপাফ গার্লস

**দ্য পাওয়ারপাফ গার্লস** একটি আমেরিকান সুপারহিরো ফিকশন অ্যানিমেটেড টেলিভিশন সিরিজ যা অ্যানিমেটার ক্রেগ ম্যাকক্র্যাকেন তৈরি করেছেন এবং কার্টুন নেটওয়ার্কের জন্য হান্না-বারবেরা (পরবর্তীকালে কার্টুন নেটওয়ার্ক স্টুডিও) প্রযোজনা করেছেন।
অনুষ্ঠানটির কেন্দ্রবিন্দু হলো ব্লোসোম, বাবলস, এবং বাটারকাপ তিনজন কিন্ডারগার্টেন পড়ুয়া সহ বয়সী মেয়ে।

thumb|upright=1.5|দ্য পাওয়ারপাফ গার্লস এর পোস্টার

## আলোকপাত

আনুষ্ঠানটি তিন জন অলৌকিক শক্তিধর কিন্ডারগার্টেন পড়ুয়া মেয়ের অভিযান সম্পর্কে।  ব্লোসোম (গোলাপি), বাবলস (নীল), এবং বাটারকাপ (সবুজ)।একটি পর্বের প্লটটি সাধারণ সুপারহিরো এবং টোকাসাতসু কিছু হাস্যকর  রসাত্মক হয়, খলনায়ক ও দানবীয়  দানবদের কাছ থেকে মেয়েদের তাদের শহরকে রক্ষার জন্য তাদের ক্ষমতা ব্যবহার করে। এছাড়াও, ছোট বাচ্চারা যেসব সাধারণ ভাইবোনদের মুখোমুখি হয়, যেমন ভাইবোনের প্রতিদ্বন্দ্বিতা, আলগা দাঁত ইত্যাদি সাধারণ সমস্যাগুলি মেয়েদেরই মোকাবেলা করতে হয়। ব্যক্তিগত পরিচ্ছন্নতা, বিদ্যালয়ে যাওয়া, এপিসোডগুলিতে প্রায়শই পুরানো পপ সংস্কৃতির গোপন রেফারেন্স থাকে (বিশেষত "দ্য বিটঅ্যালস পর্বের মধ্যে লক্ষণীয়") কার্টুন সর্বদা কিছু ছোট শ্রদ্ধা নিবেদন এবং চলমান ঠাট্টা গুলিতে নিক্ষিপ্ত।

অনুষ্ঠানটি মূলত মার্কিন যুক্তরাষ্ট্রের টাউনসভিল শহরকে ঘিরে তৈরি করা হয়েছে। টাউনসভিলকে একটি প্রধান আমেরিকান শহর হিসাবে চিত্রিত করা হয়েছে, যেখানে বেশ কয়েকটি বড় আকাশচুম্বী সমন্বিত সিটিস্কেপ রয়েছে।

## তথ্যসূত্র

বিষয়শ্রেণী:অ্যানি পুরস্কার বিজয়ী
বিষয়শ্রেণী:শিশুদের সম্পর্কে অ্যানিমেটেড টেলিভিশন ধারাবাহিক
বিষয়শ্রেণী:ইংরেজি ভাষার টেলিভিশন অনুষ্ঠান
বিষয়শ্রেণী:টুনামি
অভি দীক্ষিত

**অভি দীক্ষিত** (জন্ম ২৫ এপ্রিল ১৯৯৯) একজন সিঙ্গাপুরী ক্রিকেটার। ২০১২ সালের সেপ্টেম্বরে, তাকে মালয়েশিয়া ক্রিকেট বিশ্বকাপ চ্যালেঞ্জ লিগ এ টুর্নামেন্টের জন্য সিঙ্গাপুরের দলে জায়গা দেওয়া হয়েছিল। অক্টোবরে ২০১৯, সংযুক্ত আরব আমিরাতে ২০১৯ আইসিসি টি২০ বিশ্বকাপ বাছাইপর্বে সিঙ্গাপুরের দলে তিনি ছিলেন। ২৫ অক্টোবর ২০১৯ এ পাপুয়া নিউ গিনির বিপক্ষে সিঙ্গাপুরের হয়ে টোয়েন্টি২০ আন্তর্জাতিক (টি২০আই) ক্রিকেটে তাঁর অভিষেক হয়েছিল।

## তথ্যসূত্র

## বহিঃসংযোগ

* 

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সিঙ্গাপুরের ক্রিকেটার
বিষয়শ্রেণী:সিঙ্গাপুরের টুয়েন্টি২০ আন্তর্জাতিক ক্রিকেটার
বিষয়শ্রেণী:২০২৩ এসইএ গেমসের প্রতিযোগী
বিষয়শ্রেণী:ভারতীয় বংশোদ্ভূত ক্রীড়াবিদ
বিষয়শ্রেণী:ভারতীয় বংশোদ্ভূত সিঙ্গাপুরীয় ব্যক্তি
বিষয়শ্রেণী:২০২২ এশিয়ান গেমসের ক্রিকেটার
নূর আলম খলিল আমিনী

**নূর আলম খলিল আমিনী** (১৮ ডিসেম্বর ১৯৫২ — ৩ মে ২০২১) একজন ভারতীয় সুন্নি মুসলিম পণ্ডিত এবং দারুল উলুম দেওবন্দের আরবি ভাষা ও সাহিত্যের সিনিয়র অধ্যাপক। তার বই *[[ফিলিস্তিন: একজন সালাহুদ্দীনের অপেক্ষায়|ফিলিস্তিন ফি ইন্তিজারি সালাহিদিন]]* আসাম বিশ্ববিদ্যালয়ে ডক্টরেট অধ্যয়নের বিষয় ছিল এবং তার বই *মিফতাহুল আরব* বিভিন্ন মাদ্রাসায় দরসে নিজামী পাঠ্যক্রমের অংশ। তিনি *[[মাসিক আদ দাঈ]]*–এর সম্পাদক ছিলেন।

## জীবনী
নূর আলম খলিল আমিনী ১৯৫২ সালের ১৮ ডিসেম্বর জন্মগ্রহণ করেন। তিনি মাদ্রাসা ইমদাদিয়া দারভাঙ্গা, দারুল উলুম মৌ এবং দারুল উলুম দেওবন্দে পড়াশোনা করেন। ১৯৭০ সালে তিনি ঐতিহ্যবাহী দরসে নিজামী অধ্যয়নে স্নাতকের জন্য কাশ্মীরি গেটের মাদ্রাসা আমিনিয়ায় চলে যান। তার শিক্ষকদের মধ্যে রয়েছেন ওয়াহিদুজ্জামান কিরানভি এবং সৈয়দ মুহাম্মদ মিয়াঁ দেওবন্দী।

খলিল আমিনী দারুল উলুম দেওবন্দে আরবি সাহিত্য বিষয়ক অধ্যাপক এবং মাসিক আরবি পত্রিকা *আল-দাই*-এর সম্পাদক। তিনি ২০১৭ সালে *প্রেসিডেন্সিয়াল সার্টিফিকেট অফ অনার* লাভ করেন।

২০২১ সালের ৩ মে তিনি মৃত্যুবরণ করেন।

## রচনাবলি
মাসিক আরবি জার্নাল ছাড়াও আমিনীর রচনাগুলোর মধ্যে রয়েছে:
### উর্দু
**ও কোহ কুন কি বাত*
**পাস-ই-মার্গ-ই-জিন্দাহ*
**সাহাবা-ই-রসুল ইসলাম কি নজর মেঁ*
**হারফ-ই-শিরিন*
**মউজুদা সালেবি সাইহুনি জাং*
**কেয়া ইসলাম পাসপা হো রাহা হ্যায়*
### আরবি
**মিফতাহুল আরাবিয়া* (আরবি)। (এই বইটি বিভিন্ন মাদ্রাসার দারসে নিজামি পাঠ্যক্রমের অন্তর্ভুক্ত)
**ফালাস্তিন ফি ইন্তেজারিস সালাহিদিন*
**আল-মুসলিমূনা ফিল-হিন্দ*
**আস-সাহাবাতু ওয়া মাকানাতুহুম ফিল-ইসলাম*
**মুজতমা'তুনা আল-মা'সারাহ ওয়াত-তারিকু ইলাল-ইসলাম*
**আদ-দাওয়াতুল ইসলামিয়া বাইনাল-আমস ওয়াল-ইয়াউম*
**মাতা তাকূনুল কিতাবাত-ওয়া- মুয়াসিরাহ?*
**তা'আলামুল-আরাবিয়া ফা'ইন্নাহা মিন দীনিকুম*
## তথ্যসূত্র

বিষয়শ্রেণী:১৯৫২-এ জন্ম
বিষয়শ্রেণী:১৯৭০-এ শিক্ষা
বিষয়শ্রেণী:দেওবন্দি ব্যক্তি
বিষয়শ্রেণী:মুসলিম লেখক
বিষয়শ্রেণী:আরবি ভাষার লেখক
বিষয়শ্রেণী:উর্দু ভাষার লেখক
বিষয়শ্রেণী:দারুল উলুম দেওবন্দের প্রাক্তন শিক্ষার্থী
বিষয়শ্রেণী:ভারতীয় ইসলাম ধর্মীয় নেতা
বিষয়শ্রেণী:মাজারে কাসেমিতে সমাধিস্থ
বিষয়শ্রেণী:২০২১-এ মৃত্যু
বিষয়শ্রেণী:ভারতীয় সুন্নি মুসলিম পণ্ডিত
বিষয়শ্রেণী:দেওবন্দের ব্যক্তি
বিষয়শ্রেণী:বাদশাহ সৌদ বিশ্ববিদ্যালয়ের প্রাক্তন শিক্ষার্থী
মাদ্রাসা আমিনিয়া ইসলামিয়া আরাবিয়া

**মাদ্রাসা আমিনিয়া ইসলামিয়া আরাবিয়া** (এছাড়া মাদ্রাসা আমিনিয়া নামেও পরিচিত) হল দিল্লির একটি ইসলামি শিক্ষাপ্রতিষ্ঠান।

## ইতিহাস
১৮৯৭ সালে আনোয়ার শাহ কাশ্মিরির সহায়তায় আমিনুদ্দীন দেহলভি চাঁদনি চকের সুনেহরি মসজিদে মাদ্রাসা আমিনিয়া প্রতিষ্ঠা করেন।

এটি পরে ১৯১৭ সালে কাশ্মীরি গেটে স্থানান্তর করা হয়।

হাদিস বিশারদ আনোয়ার শাহ কাশ্মীরি এই প্রতিষ্ঠানের প্রথম অধ্যক্ষ ছিলেন। পরবর্তিতে ভারতের প্রধান মুফতি কেফায়াতুল্লাহ দেহলভি তার স্থলাভিষিক্ত হন।ভারতের স্বাধীনতা আন্দোলনের অন্যতম কর্মী ও লেখক সৈয়দ মুহাম্মদ মিয়াঁ দেওবন্দী এই প্রতিষ্ঠানে হাদিস অধ্যাপক হিসেবে দায়িত্ব পালন করেন।

## উল্লেখযোগ্য শিক্ষার্থী
*মুহাম্মদ তাকি আমিনী
*নুর আলম খলিল আমিনী

## তথ্যসূত্র

বিষয়শ্রেণী:১৮৯৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ভারতের দেওবন্দি মাদ্রাসা
বিষয়শ্রেণী:১৮৯৭-এ ভারতে প্রতিষ্ঠিত
বিষয়শ্রেণী:ইসলামি বিশ্ববিদ্যালয় ও কলেজ
বিষয়শ্রেণী:১৮৯৭-এ প্রতিষ্ঠিত
বিষয়শ্রেণী:দেওবন্দি শিক্ষাপ্রতিষ্ঠান
বিষয়শ্রেণী:ভারতের মাদ্রাসা
বিষয়শ্রেণী:ভারতের ইসলামি বিশ্ববিদ্যালয় ও কলেজ
মুসলিম পেশাদারদের সমিতি

থাম্ব|মুসলিম পেশাদারদের সমিতির কার্যালর
**মুসলিম পেশাদারদের সমিতি** () সিঙ্গাপুরের একটি কমিউনিটি স্বনির্ভর শ্রেণি যা ১৯৯১ সালের ১০ ই অক্টোবর প্রতিষ্ঠিত হয়েছিল।  সংগঠনটি তৈরি করা হয়েছিল যাতে মালয়-মুসলিম সম্প্রদায়ের আর্থ-সামাজিক কর্মক্ষমতা উন্নত হয়। 

## তথ্যসূত্র

## বহিঃসংযোগ
* 

বিষয়শ্রেণী:ইসলামি সংগঠন
বিষয়শ্রেণী:সিঙ্গাপুরের ধর্ম ভিত্তিক সংগঠন
বিষয়শ্রেণী:সিঙ্গাপুরে ইসলাম
এশীয় মিডিয়া তথ্য ও যোগাযোগ কেন্দ্র

**এশীয় মিডিয়া তথ্য ও যোগাযোগ কেন্দ্র** (), সিঙ্গাপুরের একটি নিবন্ধিত দাতব্য সংস্থা যা এশিয়ার মিডিয়া এবং যোগাযোগ উন্নয়নের জন্য ফ্রিডরিখ-এবার্ট-স্টিফটাংয়ের মূলধন তহবিল সহায়তায় প্রতিষ্ঠিত। এটি মূলত **এশীয় গণযোগাযোগ গবেষণা ও তথ্য কেন্দ্র** নামে পরিচিত ছিল।

বই এবং প্রতিবেদনগুলি ছাড়াও এটি *[[এশিয়ান গণযোগাযোগ বুলেটিন|এশীয় গণযোগাযোগ বুলেটিন]]* এবং *এশিয়ান জার্নাল অব কমিউনিকেশন* পত্রিকা প্রকাশ করে। 

## তথ্যসূত্র

## বহিঃসংযোগ
* 

বিষয়শ্রেণী:সিঙ্গাপুর ভিত্তিক দাতব্য সংস্থা
বিষয়শ্রেণী:১৯৭১-এ প্রতিষ্ঠিত সংগঠন
বিষয়শ্রেণী:এশিয়া ভিত্তিক আন্তর্জাতিক সংস্থা
কার্গো (চলচ্চিত্র)

**কার্গো** একটি ২০১৯ সালের ভারতীয় হিন্দি ভাষার বিজ্ঞান ভিত্তিক কথাসাহিত্যিক চলচ্চিত্র যা রচনা এবং পরিচালনা করেছেন আরতি কাদব। ছবিটি প্রযোজনা করেছেন কাদব, শ্লোক শর্মা, নবীন শেঠি এবং অনুরাগ কাশ্যপ।মুখ্য চরিত্রে অভিনয় করেছেন বিকান্ত ম্যাসি এবং শ্বেতা ত্রিপাঠী।

গল্পটি পুষ্পক ৬৩৪এ নামে একটি মহাকাশযানে ধারণ করা হয়েছে যেখানে প্রহস্ত নামক একজন নারী মহাকাশচারীর সাহায্যে ডেথ ট্রান্সজিশন এর জন্য কাজ করেন,সেখানে মৃত মানুষদের পুনর্জন্মের জন্য পুনরায় পুনরুদ্ধার এর ব্যবস্থা করা হয়। স্পটলাইট বিভাগের অধীনে ২০১৯ মুম্বাই ফিল্ম ফেস্টিভালে এবং ২০২০ সালের ৯ সেপ্টেম্বর ছবিটি নেটফ্লিক্সে প্রিমিয়ার হয়।

## অভিনয়ে
* **[[বিকান্ত মাসি]]** প্রহস্থ হিসাবে
* **[[শ্বেতা ত্রিপাঠি]]** যুবিশকা শেখর হিসাবে
* **[[নন্দু মাধব]]** নিতিগ্যা হিসাবে
* **[[কোঙ্কনা সেন শর্মা]]** মন্ডাকিনী (বিশেষ উপস্থিতি) হিসাবে
* **ঝত্বিক ভৌমিক** কার্গো হিসাবে
* **[[রোহান শাহ]]** ক্যামো হিসেবে
* **[[বিশ্বপতি সরকার]]** রামচন্দ্র নেগি হিসাবে
* **[[হানসাল মেহতা]]** মেহতা হিসাবে
* **[[আনজুম রাজাবলী]]** রমন হিসাবে

## নির্মাণ
কার্গো ধারণাটি ২০১৩ সালে পরিচালক আরতি কাদভের কাছে এসেছিল যখন তিনি কোন ছায়াছবি তৈরির আগে ছয় বছর ধরে একটি প্রি-প্রোডাকশনে কাজ করেছিলেন(শিক্ষানবিশ হিসাবে)।এইসময় কাদভ আরেকটি স্ক্রিপ্ট লিখতে শুরু করেন এবং ২-৩ মাস পর তিনি এই ধারণাটি তৈরি সম্পূর্ণ করেন।
এরপর কাদভ ফ্যান্টম ফিল্মস নিয়ে একটি চলচ্চিত্রটি করার পরিকল্পনা করছিলেন, তবে প্রযোজনা প্রতিষ্ঠানটি বিলীন হয়ে যায় এবং পরিকল্পনা টি থমকে যায়।তবে এর প্রতিষ্ঠাতা অনুরাগ কাশ্যপ এবং বিক্রমাদিত্য মোটওয়ানে কার্গোকে সমর্থন দেওয়ার সিদ্ধান্ত নিয়েছিলেন,যার কারণেই চলচ্চিত্রটি পরবর্তীতে তৈরি হয়।

এটি প্রায় ১০ দিন স্টুডিওর বাইরে সহ ৩০ দিন সময় নিয়েছিল চলচ্চিত্রটি ধারণ করতে,এবং এটি নভেম্বর, ২০১৮ তে শেষ হয়েছিল।

## প্রতিক্রিয়া
ছবিটি মিশ্র পর্যালোচনা পেয়েছে। পর্যালোচনা সংগ্রহকারী ওয়েবসাইট রোটেন টমাটোস এ ৯ টি পর্যালোচনার ভিত্তিতে ৫৬% পজিটিভ পর্যালোচনা পেয়েছে।

## তথ্যসূত্র

বিষয়শ্রেণী:হিন্দি ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:নভোচারী সম্পর্কে চলচ্চিত্র
বিষয়শ্রেণী:ভারতীয় তিক্ত হাস্যরসাত্মক চলচ্চিত্র
আমারকোর্দ

**আমারকোর্দ** ১৯৭৩ সালে মুক্তিপ্রাপ্ত একটি ইতালীয় হাস্যরসাত্মক নাট্য চলচ্চিত্র। ফেদেরিকো ফেল্লিনি ছবিটি পরিচালনা করেছেন। এটি তিত্তা নামক একটি কাল্পনিক বালককে নিয়ে রচিত একটি অর্ধ আত্মজীবনীমূলক কাহিনী। তিত্তা রিমিনি শহরের প্রাচীন দেয়ালগুলোর নিকটে অবস্থিত গ্রাম বোর্গো সান গিউলিও-র বাসিন্দা। তার গ্রামের অন্যান্য বাসিন্দারা কিছুটা খামখেয়ালি প্রকৃতির। ১৯৩০ সালের ফ্যাসিবাদী ইতালির প্রেক্ষাপটে ছবিটির চিত্রনাট্য রচিত হয়েছে।  রোমানোলো শব্দগুচ্ছ আমারকোর্দ (আমার স্মরণ হচ্ছে) অবলম্বনে ছবিটির নামকরণ করা হয়েছে।

তিত্তার স্পর্শকাতর শিক্ষণ ইতালির নৈতিক অধঃপতনের প্রতীক।  ফেলিনি ছবিতে বেনিতো মুসোলিনি ও ক্যাথলিক চার্চের হাস্যকর প্রতিকৃতি পরিস্ফুট করে তুলেন ; তার মতে- ফ্যাসিবাদ ও ক্যাথলিক চার্চ ইতালিয়ানদের স্থায়ী কৈশোরের নিগড়ে আবদ্ধ করে রেখেছে।  প্রকৃতপক্ষে তিনি তার নিজের ও গ্রামবাসীদের ব্যঙ্গাত্মক চিত্র দৃশ্যায়িত করার মধ্য দিয়ে এটা প্রমাণ করতে চেয়েছেন, তারা নৈতিক দায়দায়িত্ব গ্রহণে অক্ষম। তাই বোকার মত তাদের মন যৌন কল্পনায় নিমজ্জিত।

ছবিটি সেরা বিদেশি চলচ্চিত্র ক্যাটাগরিতে অস্কার লাভ করে। সেরা পরিচালক ও সেরা চিত্রনাট্য বিভাগেও এটি মনোনয়ন লাভ করে।

## কাহিনীসংক্ষেপ

একজন তরুণ নারী কাপড় মেলতে মেলতে আনন্দিত চিত্তপ পপলার বীজের দিকে অঙ্গুলিসংকেত করে। বাতাসে সেগুলো একটু পরপর দুলছিল। একজন বৃদ্ধ লোক তার পাশে বসে মাটির জিনিস বানাচ্ছিলেন। প্রৌঢ় বলেন, "তীব্র শীতের এবার সমাপ্তি হতে চলেছে।" বিদ্যালয়পড়ুয়ারা লাফিয়ে লাফিয়ে পাফবল (এক প্রকার মাশরুম) ধরার চেষ্টা করে। শহরের বিশিষ্ট উজবুক গুইদিজিও ক্যামেরার দিকে তাকিয়ে থাকে এবং বসন্তকাল ও পপলার বীজ নিয়ে একটি কবিতা আবৃত্তি করে।

নাপিতের ঘর থেকে সবেমাত্র একজন ফ্যাসিবাদী তার মাথা কামিয়ে এসেছে। ঐ সময় ফিওরেল্লা তার বোন ও গ্রামের সবচেয়ে সুন্দরী রমণী গ্রাদিস্কাকে নিয়ে ঐতিহ্যবাহী বহ্ন্যুৎসবে যোগদান করে। রাত যতই ঘনিয়ে আসে, বর্গো গ্রামের বাসিন্দারা মূল সরণির দিকে রওনা হন। এদের মধ্যে রয়েছে অন্ধ অ্যাকর্ডিয়ন বাদক, যাকে স্কুলছাত্ররা সর্বদা উত্ত্যক্ত করে ; রয়েছে ব্লন্ড চুলওয়ালা কামতাড়িতা নারী ভোলপিনা ; রয়েছে শক্তিশালী তামাক ব্যবসায়ী; রয়েছে তিত্তা - যে এ ছবিরর নায়ক; রয়েছে অরেলিও, তিত্তার পিতা - যে নির্মাণশিল্পে একজন ফোরম্যান হিসেবে কর্মরত এবং তিত্তার দুষ্টুমিতে যে বরাবরই সংক্ষুব্ধ; রয়েছে মিরান্দা, তিত্তার মাতা - যে সবসময়ই তার ছেলেকে বাবার ক্রোধের আগুন থেকে রক্ষা করে ; রয়েছে লাল্লো- তিত্তার মামা, যে তিত্তাদের সঙ্গেই বসবাস করে এবং ভগ্নিপতির কৃপায় সুখেই আছে। সাথে আছেন তিত্তার পিতামহ এবং বিশিষ্ট মিথ্যুক বিসসেইন।

## অভিনয়ে

* ব্রুনো জানিন - তিত্তা
* মাগালি নোয়েল- গ্রাদিস্কা
* পুপেল্লা ম্যাগগিও-মিরান্দা
* আমান্দা ব্রানচিয়া-অরেলিও
* জুসেপ্পে লানিগ্রো-তিত্তার পিতামহ
* নান্দো অরফেই-লাল্লো
* সিচ্চিও ইনগ্রাসিয়া-তেও

## তথ্যসূত্র

## বহিঃসংযোগ
* 
* 
* 
* 
* ''Amarcord: Federico of the Spirits'' an essay by Sam Rohdie at the Criterion Collection
*  (Janus Films Channel)

বিষয়শ্রেণী:১৯৭৩-এর চলচ্চিত্র
বিষয়শ্রেণী:ইতালীয় চলচ্চিত্র
বিষয়শ্রেণী:ইতালীয় ভাষার চলচ্চিত্র
বিষয়শ্রেণী:ফেদেরিকো ফেল্লিনি পরিচালিত চলচ্চিত্র
বিষয়শ্রেণী:ফেদেরিকো ফেল্লিনির চিত্রনাট্য সংবলিত চলচ্চিত্র
বিষয়শ্রেণী:নিনো রোতা সুরারোপিত চলচ্চিত্র
বিষয়শ্রেণী:শ্রেষ্ঠ বিদেশি ভাষার চলচ্চিত্র বিভাগে একাডেমি পুরস্কার বিজয়ী
বিষয়শ্রেণী:১৯৩০-এর দশকের পটভূমিতে চলচ্চিত্র
বিষয়শ্রেণী:ইতালির পটভূমিতে চলচ্চিত্র
বিষয়শ্রেণী:বেনিতো মুসোলিনির সাংস্কৃতিক চিত্রায়ণ
বিষয়শ্রেণী:ফ্যাসিবাদী সম্পর্কে চলচ্চিত্র
আব্দুল ওয়াহিদ

**আব্দুল ওয়াহিদ** বা **আবদুল ওয়াহিদ** *বলতে যাদেরকে বোঝানো হতে পারে -*

* আবদুল ওয়াহিদ (মুক্তিযোদ্ধা) –বীর প্রতীক খেতাব প্রাপ্ত বাংলাদেশের স্বাধীনতা যুদ্ধের একজন মুক্তিযোদ্ধা।
* আব্দুল ওয়াহিদ (পাকিস্তানি রাজনীতিবিদ)
* আব্দুল ওয়াহিদ (শিল্পপতি)
* আব্দুল ওয়াহিদ (লেখক)

## আরও দেখুন

* আবদুল ওয়াহেদ (দ্ব্যর্থতা নিরসন) –উইকিপিডিয়া দ্ব্যর্থতা নিরসন পাতা।
* গাজী আবদুল ওয়াহিদ –বীর প্রতীক খেতাব প্রাপ্ত বাংলাদেশের স্বাধীনতা যুদ্ধের একজন মুক্তিযোদ্ধা।
* আবদুল ওয়াহিদ আদমজী –পাকিস্তানি শিল্পপতি। তিনি প্রাচীনতম পাটকল আদমজী জুট মিল্‌সের প্রতিষ্ঠাতা।
* আবদুল ওয়াহিদ সিদ্দিক –পাকিস্তানি রাজনীতিবিদ। তিনি বেলুচিস্তানের প্রাদেশিক পরিষদের নির্বাচিত সদস্য।
* আব্দুল ওয়াহিদ বিন যাইদ –প্রাথমিক যুগের একজন সুফি সাধক।

বিষয়শ্রেণী:আরবি পুরুষবাচক প্রদত্ত নাম
বিষয়শ্রেণী:পুরুষবাচক প্রদত্ত নাম
আতাউর রহমান (বীর প্রতীক)

**আতাউর রহমান** বাংলাদেশের স্বাধীনতা যুদ্ধের একজন মুক্তিযোদ্ধা। স্বাধীনতা যুদ্ধে তার অসীম সাহসিকতার জন্য বাংলাদেশ সরকার তাকে বীর প্রতীক খেতাব প্রদান করেন।

## পুরস্কার ও সম্মাননা
১৯৭৩ সালে সরকার তাকে বীর প্রতীক সম্মাননা প্রদান করেন।

## তথ্যসূত্র

## পাদটীকা

* 

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বীর প্রতীক
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
আঞ্জুমান (১৯৭০-এর চলচ্চিত্র)

**আঞ্জুমান** ৩১ জুলাই, ১৯৭০ সালে মুক্তিপ্রাপ্ত একটি পাকিস্তানি উর্দুভাষিক রঙিন চলচ্চিত্র, যার শ্রেষ্ঠাংশে অভিনয় করেছিলেন ওয়াহিদ মুরাদ, রানি, দিবা, সন্তোষ কুমার, সাবিহা খানম ও লেহরি। বিশেষত এটি ওয়াহিদ মুরাদের বর্ণাঢ্য জীবনের একটি উজ্জ্বল মাইলফলক ছিল। চলচ্চিত্রটি আইডিয়াল মুভিজের ব্যানারে প্রযোজনা করেছিলেন সফদার মাসুদ এবং পরিচালনা করেছিলেন পাকিস্তানের খ্যাতিমান চলচ্চিত্র পরিচালক হাসান তারিক।

তৎকালীন পূর্ব পাকিস্তানে বাংলাদেশের স্বাধীনতা যুদ্ধের প্রাক্কালে দেশের সবচেয়ে খারাপ রাজনৈতিক পরিস্থিতিতে চলচ্চিত্রটি মুক্তি পেয়েছিল। তবুও রুনা লায়লা এবং আহমেদ রুশদির বিখ্যাত গানগুলোর সাহায্যে এটি একটি বিশাল সাফল্য করেছিল।

চলচ্চিত্রটি সেরা চলচ্চিত্র, সেরা পরিচালক, সেরা চিত্রনাট্য, সেরা সংগীতশিল্পী, সেরা গীতিকার, সেরা প্লেব্যাক গায়িকা, সেরা সম্পাদক, সেরা শিল্পনির্দেশক এবং সেরা কৌতুক অভিনেতা এই ৮টি বিভাগে নিগার পুরস্কার জিতেছিল। 

## চলচ্চিত্রের মুক্তি
আঞ্জুমান চলচ্চিত্রটি পাকিস্তানের সবচেয়ে খারাপ রাজনৈতিক সময়ে বাবর পিকচার্স থেকে ১৯৭০ সালের ৩১ জুলাইয়ে মুক্তি দেওয়া হয়েছিল। করাচির সিনেমা হলে এটি একটানা ৮১ সপ্তাহ ধরে প্রদর্শিত হয়েছিল।

## কাহিনী সংক্ষেপ
চলচ্চিত্রটি 'আঞ্জুমান' (রানি অভিনীত চরিত্র) নামের একজন বারনারীকে কেন্দ্র করে নির্মিত একটি ট্র্যাজেডি। আঞ্জুমান ধনী নবাব ওয়াজাহাত আলির (সন্তোষ কুমার অভিনীত চরিত্র) প্রেমাবেগে উতলা হলেও পরবর্তীতে তার ছোট ভাই নবাব আসিফ আলির (ওয়াহিদ মুরাদ অভিনীত চরিত্র) প্রেমে পড়ে যায়। বড় ভাইয়ের বিয়ে বাঁচাতে আসিফ "বিনিময়" হিসাবে আঞ্জুমানকে দ্রুত "কথা" দেওয়ার সিদ্ধান্ত নেয়, যদিও সে তখন নূদ্রত (দিবা অভিনীত চরিত্র) নামে অন্য এক মেয়ের সাথে প্রেমাবদ্ধ ছিল। নবাব ওয়াজাহাত আলীর স্ত্রী নুরুলাইন জারতাজ (সাবিহা খানম অভিনীত চরিত্র) বাধ্য হয়ে আঞ্জুমানকে তার নিজের ভালবাসা ত্যাগ করার জন্য অনুরোধ করে যাতে আসিফ সুখে থাকতে পারে। সবশেষে আঞ্জুমানকে মৃত্যুর চেয়ে আরও খারাপ পরিস্থিতির মুখোমুখি হতে হয়, তাকে তার প্রেমিকের বিবাহের অনুষ্ঠানে গান করার জন্য আমন্ত্রণ করা হয়েছিল। প্রেমাহত এবং হতাশ আঞ্জুমান সেই অনুষ্ঠানে একটি বিষাদময় গান উপহার দেয়। গান গাওয়ার পূর্বে বিষ পান করার ফলে বিবাহ অনুষ্ঠান চলাকালেই সে তার প্রেমিকের পায়ের কাছে মারা যায়।

### ২০১৩ সালে পুনর্নির্মাণ
২০১৩ সালে ইয়াসির নওয়াজের পরিচালনায় এবং তারাঙ হাউসফুলের প্রযোজনায় একই নামে চলচ্চিত্রটি পুনর্নির্মিত হয়েছে, যার শ্রেষ্ঠাংশে ছিল ইমরান আব্বাস, সারা লরেন এবং আলি খান।

## সংগীত
আঞ্জুমান চলচ্চিত্রের সংগীত পরিচালনায় ছিলেন নিসার বাজমি। বিশেষত রুনা লায়লার গাওয়া এই চলচ্চিত্রের গানগুলো পাকিস্তানে বিশাল সাফল্য অর্জন করেছিল:

* *ইজহার ভি মুশকিল হ্যায়...*, নূর জাহান
* *ভাবি মেরি ভাবি...*, আহমেদ রুশদি
* *আপ দিল কি আঞ্জুমান ম্যায়...*, রুনা লায়লা
* *দিল ধার্‌কে ম্যায় তুম সে...*, রুনা লায়লা
* *লাগ রাহি হ্যায় মুঝে...*, আহমেদ রুশদি

## পুরস্কার
আঞ্জুমান চলচ্চিত্রটি নিম্নোলিখিত ৮টি বিভাগে নিগার পুরস্কার জিতেছিল:

## তথ্যসূত্র

বিষয়শ্রেণী:পাকিস্তানি প্রণয়ধর্মী নাট্য চলচ্চিত্র
বিষয়শ্রেণী:নিগার পুরস্কার বিজয়ী
বিষয়শ্রেণী:উর্দু ভাষার চলচ্চিত্র
বিষয়শ্রেণী:পাকিস্তানি চলচ্চিত্র
বিষয়শ্রেণী:১৯৭০-এর চলচ্চিত্র
দ্য ড্যানিশ গার্ল

***দ্য ড্যানিশ গার্ল*** মার্কিন লেখক ডেভিড এবারশফের একটি উপন্যাস। এটি ২০০০ সালে মার্কিন যুক্তরাষ্ট্রে ভাইকিং প্রেস কর্তৃক এবং অস্ট্রেলিয়ায় অ্যালেন অ্যান্ড আনউইন কর্তৃক প্রকাশিত হয়। এই উপন্যাসটি লিঙ্গ পরিবর্তন সার্জারি করা প্রথম ব্যক্তি লিলি এলবের জীবনের কাল্পনিক চিত্রায়ন। এই উপন্যাস অবলম্বনে *[[দ্য ড্যানিশ গার্ল (চলচ্চিত্র)|একই নামের একটি চলচ্চিত্র]]* নির্মাণ করেছেন পরিচালক টম হুপার। চলচ্চিত্রটিতে লিলি এলবের চরিত্রে অভিনয় করেন এডি রেডমেইন এবং তার স্ত্রী গের্দা ভেগেনারের চরিত্রে অভিনয় করেন আলিসিয়া ভিকান্দার।

## অনুবাদ
উপন্যাসটি দশটির অধিক ভাষায় অনূদিত হয়েছে এবং এর কাগজের মলাট প্রকাশ করেছে পেঙ্গুইন প্রেস।

## চলচ্চিত্রে উপযোগকরণ

এই উপন্যাস অবলম্বনে এবং ডেনীয় চিত্রশিল্পী লিলি এলবে ও গের্দা ভেগেনারের জীবনী থেকে অনুপ্রাণিত হয়ে *[[দ্য ড্যানিশ গার্ল (চলচ্চিত্র)|একই নামের একটি চলচ্চিত্র]]* নির্মিত হয়। চলচ্চিত্রটি পরিচালনা করেন টম হুপার। এতে এলবে চরিত্রে অভিনয় করেন এডি রেডমেইন ও ভেগেনার চরিত্রে অভিনয় করেন আলিসিয়া ভিকান্দার। ঐতিহাসিক ঘটনাবলির ভুল চিত্রায়নের কারণে চলচ্চিত্রটির সমালোচিত হলেও রেডমেইন ও ভিকান্দারের অভিনয় ভূয়সী প্রশংসা অর্জন করে।

## মূল্যায়ন
*[[দ্য নিউ ইয়র্ক টাইমস]]*-এর বইয়ের পর্যালোচনায় উপন্যাসিক ও সমালোচক জন বার্নহাম শোয়ার্টজ উপন্যাসটিকে "মনোযোগ কাড়ে এমন" অভিহিত করে বলেন, "আশা করি লোকজন *দ্য ড্যানিশ গার্ল* পড়বে। এটি মনোমুগ্ধকর ও মানবিক।" দ্য নিউ ইয়র্ক টাইমসের আরেক সমালোচক রিচার্ড বার্নস্টাইন লিখেন, "মিস্টার এবারশফ আমাদের বলছেন ভালোবাসায় ছোট অন্ধকার শুন্য থাকে। তার বুদ্ধিমত্তা ও বিচক্ষণতার অন্বেষণ তার উপন্যাসটিকে উল্লেখযোগ্য করে তুলেছে।"

## পুরস্কার
*দ্য ড্যানিশ গার্ল* আমেরিকান একাডেমি অব আর্টস অ্যান্ড লেটার্স থেকে রোসেনথাল ফাউন্ডেশন পুরস্কার এবং লাম্বডা লিটারেরি পুরস্কার অর্জন করে। এটি ট্রিপট্রি পুরস্কার, নিউ ইয়র্ক পাবলিক লাইব্রেরিস ইয়াং লায়ন্স পুরস্কার, আমেরিকান লাইব্রেরি অ্যাসোসিয়েশন পুরস্কারের ফাইনালিস্ট ছিল, এবং নিউ ইয়র্ক টাইমসের উল্লেখযোগ্য বই ছিল।

## তথ্যসূত্র

## বহিঃসংযোগ

* Rosenthal Family Foundation Awards from the American Academy of Arts and Letters
* Lambda Literary Award
* New York Times Notable Books
* Stonewall Book Awards
* New York Public Library Young Lions Award nomination
* Richard Bernstein in ''The New York Times'' on ''The Danish Girl''
* Author's website

বিষয়শ্রেণী:২০০০-এর মার্কিন উপন্যাস
বিষয়শ্রেণী:২০০০-এর দশকের এলজিবিটি উপন্যাস
বিষয়শ্রেণী:মার্কিন এলজিবিটি উপন্যাস
বিষয়শ্রেণী:কোপেনহেগেনের পটভূমিতে উপন্যাস
বিষয়শ্রেণী:অ্যালেন অ্যান্ড অ্যানউইনের বই
বিষয়শ্রেণী:চলচ্চিত্রে উপযোগকৃত মার্কিন উপন্যাস
বিষয়শ্রেণী:লিলি এলবের সাংস্কৃতিক চিত্রায়ন
বিষয়শ্রেণী:লাম্বডা লিটারেরি পুরস্কার বিজয়ী সৃষ্টিকর্ম
বিষয়শ্রেণী:চলচ্চিত্রে অভিযোজিত মার্কিন উপন্যাস
কাঠমান্ডু বিশ্ববিদ্যালয়

**কাঠমান্ডু বিশ্ববিদ্যালয়** **(কেইউ)** () নেপালের সরকারী অনুদান প্রাপ্ত বিশ্ববিদ্যালয়গুলির মধ্যে একটি। এটা কাভ্রেপলাঞ্চোক জেলার ধুলিখেলে অবস্থিত এবং নেপালের তৃতীয় প্রাচীনতম বিশ্ববিদ্যালয়। বিশ্ববিদ্যালয়টি কাঠমান্ডু থেকে ৩০ কিলোমিটার পূর্বে অবস্থিত। এটি ১৯৯১ সালে "নেতৃত্বের জন্য গুণগত শিক্ষা" লক্ষ্য নিয়ে প্রতিষ্ঠিত হয়েছিল। কেইউ তার সাতটি স্কুল এবং ধুলিখেল, পাটান, ললিতপুর এবং ভক্তপুরে ক্যাম্পাস পরিচালনা করে। বিশ্ববিদ্যালয় বিভিন্ন ক্ষেত্রে অ-স্নাতক, স্নাতক এবং স্নাতকোত্তর কোর্স সরবরাহ করে।
## আরও দেখুন
* পোখরা বিশ্ববিদ্যালয়
* পূর্বাঞ্চল বিশ্ববিদ্যালয়,নেপাল

## তথ্যসূত্র

বিষয়শ্রেণী:নেপালের বিশ্ববিদ্যালয় ও কলেজ
বিষয়শ্রেণী:১৯৯১-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৯১-এ নেপালে প্রতিষ্ঠিত
বিষয়শ্রেণী:১৯৯১-এ প্রতিষ্ঠিত বিশ্ববিদ্যালয় ও কলেজ
অ্যাশলে ইশাম

**অ্যাশলে ইশাম** (জন্ম ১৯৭৬ সালে সিঙ্গাপুরে), জন্মের সময় ওনার নাম **এশামুদ্দিন ইসমাইল** ছিল। একজন ফ্যাশন ডিজাইনার। তিনি বর্তমানে লন্ডনে অবস্থান করছেন।

লন্ডন কলেজ অফ ফ্যাশন থেকে একটি কোর্স করার জন্য ১৯৯৬ সালে অ্যাশলে সিঙ্গাপুর ত্যাগ করেন এবং পরে মিডলসেক্স বিশ্ববিদ্যালয়ে ভর্তি হন, তবে ডিগ্রি শেষ করার আগেই চলে আসেন। তিনি ২০০০ সালে তার নিজস্ব লেবেল 'অ্যাশলে ইশাম' স্থাপন করেছিলেন।  ২০০১ সালে, তিনি "ফ্যাশন প্রতিভা প্রচার এবং অন্যান্য তরুণ ডিজাইনারদের সমর্থন" প্রত্যাশী, অ্যাকুয়েন্ট নামে একটি বুটিকও খোলেন, এমনটা তাঁর ওয়েবসাইটে উদ্ধৃত হয়েছে। তিনি ২০০২ সালের রয়েল অ্যাসকোটে জারা ফিলিপসের পরিধান করা পোশাকে ডিজাইন করে মিডিয়া মনোযোগ আকর্ষণ করেছিলেন, এবং লন্ডন ফ্যাশন সপ্তাহের শরৎকালীন/শীতকালীন ২০০৩-এর সংগ্রহ দেখানোর পরে আন্তর্জাতিক খ্যাতি অর্জন করেছিলেন।  এটি অনুসরণ করে, ২০০৫ সালে তিনি 'অ্যাশলে' নামে তাঁর ফ্ল্যাগশিপ বুটিকটি খোলেন। 

## তথ্যসূত্র

## বহিঃসংযোগ
* অ্যাশলে ইশামের অফিশিয়াল ওয়েবসাইট
* এফএমডি ওয়েবসাইটে অ্যাশলে ইশাম

বিষয়শ্রেণী:জীবিত ব্যক্তি
বিষয়শ্রেণী:১৯৭৬-এ জন্ম
বিষয়শ্রেণী:সিঙ্গাপুরী ফ্যাশন ডিজাইনার
বিষয়শ্রেণী:মিডলসেক্স বিশ্ববিদ্যালয়ের প্রাক্তন শিক্ষার্থী
আশরাফ সফদার

**আশরাফ সফদার** (জন্ম: ২৯ ফেব্রুয়ারি ১৯৮০) সিঙ্গাপুরের প্রাক্তন টেলিভিশন উপস্থাপক এবং সাংবাদিক। তিনি ২০১০ সালে মিডিয়াকর্প চ্যানেল ৫ এ *সিঙ্গাপুর টকিং* নামে এক টক শো হোস্ট করেছিলেন, এবং ২০০৭ সালে চ্যানেল ৫ এর *দ্য অ্যারেনার* প্রথম মরশুমে আন্তর্জাতিক এমি অ্যাওয়ার্ডে বিচারক হিসাবে দায়িত্ব পালন করেছিলেন।  একজন মিডিয়া কর্পস বিদেশী স্কলার হলেও তিনি চ্যানেল নিউজএশিয়া এবং *[[আজ (সিঙ্গাপুর সংবাদপত্র)|টুডে]]* পত্রিকার প্রতিবেদক হিসাবেও কাজ করেছেন। তিনি বর্তমানে আর্থিক পরিষেবা শিল্পে কাজ করেন।

## তথ্যসূত্র


বিষয়শ্রেণী:১৯৮০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সিঙ্গাপুরের টেলিভিশন ব্যক্তিত্ব
বিষয়শ্রেণী:কিংস কলেজ লন্ডনের প্রাক্তন শিক্ষার্থী
বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী
মরক্কো জাতীয় ফুটবল দল

**মরক্কো জাতীয় ফুটবল দল** , , , তামাজিঘত: ⵜⴰⵔⴰⴱⴱⵓⵓⵜ ⴰⵏⴰⵎⵓⵔ ⵏ ⵍⵎⵖⵔⵉⴱ) হচ্ছে আন্তর্জাতিক ফুটবলে মরক্কো প্রতিনিধিত্বকারী পুরুষদের জাতীয় দল, যার সকল কার্যক্রম মরক্কো ফুটবলের সর্বোচ্চ নিয়ন্ত্রক সংস্থা মরক্কী ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৬০ সাল হতে ফুটবলের সর্বোচ্চ সংস্থা ফিফার এবং একই সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৫৭ সালের ১৯শে অক্টোবর তারিখে, মরক্কো প্রথমবারের মতো আন্তর্জাতিক খেলায় অংশগ্রহণ করেছে; লেবাননের বৈরুতে অনুষ্ঠিত মরক্কো এবং ইরাকের মধ্যকার উক্ত ম্যাচটি ৩–৩ গোলের ড্র হয়েছে। মরক্কো হচ্ছে আফ্রিকান নেশন্স চ্যাম্পিয়নশিপের বর্তমান চ্যাম্পিয়ন, যারা ২০১৮ সালে নাইজেরিয়াকে ৪–০ গোলের ব্যবধানে পরাজিত করেছে।

*লেস লায়ন্স দে ল'আতলাস* নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় মরক্কোর রাজধানী রাবাতে অবস্থিত। বর্তমানে এই দলের ম্যানেজারের দায়িত্ব পালন করছেন ভাহিদ হালিলহোদজিচ এবং অধিনায়কের দায়িত্ব পালন করছেন উলভারহ্যাম্পটন ওয়ান্ডারার্সের রক্ষণভাগের খেলোয়াড় হোমাঁ সাইস।

মরক্কো এপর্যন্ত ৫ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে [২০২২ সেমিফাইনালে পৌছানো, যেখানে তারা [ফ্রান্স জাতীয় ফুটবল দল|ফ্রান্সের কাছে ২
–০ গোলের ব্যবধানে পরাজিত হয়েছে। অন্যদিকে, আফ্রিকা কাপ অফ নেশন্সে মরক্কো অন্যতম সফল দল, যেখানে তারা ১টি (১৯৭৬) শিরোপা জয়লাভ করেছে। এছাড়াও, মরক্কো ২০১৮ আফ্রিকান নেশন্স চ্যাম্পিয়নশিপের সিরপা জয়লাভ করেছে।

আব্দুলমজিদ দোলমি, আল্লাল বিন কাসু, নুরুদ্দিন নায়বিত, হাকিম জিয়েশ এবং ইউসুফ আল-আরবির মতো খেলোয়াড়গণ মরক্কো জার্সি গায়ে মাঠ কাঁপিয়েছেন।

## র‌্যাঙ্কিং
ফিফা বিশ্ব র‌্যাঙ্কিংয়ে, ১৯৯৮ সালের এপ্রিল মাসে প্রকাশিত র‌্যাঙ্কিংয়ে মরক্কো তাদের ইতিহাসে সর্বপ্রথম সর্বোচ্চ অবস্থান (১০ম) অর্জন করে এবং ২০১০ সালের সেপ্টেম্বর মাসে প্রকাশিত র‌্যাঙ্কিংয়ে তারা ৯৫তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে মরক্কো সর্বোচ্চ অবস্থান হচ্ছে ১৭তম (যা তারা ১৯৯৮ সালে অর্জন করেছিল) এবং সর্বনিম্ন অবস্থান হচ্ছে ৮১। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;ফিফা বিশ্ব র‌্যাঙ্কিং

;বিশ্ব ফুটবল এলো রেটিং

## প্রতিযোগিতামূলক তথ্য
### ফিফা বিশ্বকাপ

## অর্জন

### শিরোপা
***[[আফ্রিকা কাপ অব নেশন্স]]**
:***চ্যাম্পিয়ন:** ১৯৭৬
:*রানার-আপ: ২০০৪, ২০২৫
:*তৃতীয় স্থান: ১৯৮০
* **[[ফিফা আরব কাপ]]**
:***চ্যাম্পিয়ন:** ২০১২
* **[[আফ্রিকান নেশন্স চ্যাম্পিয়নশিপ]]**
:***চ্যাম্পিয়ন:** ২০১৮

### পুরস্কার
* **[[ক্যাফ পুরস্কার#আফ্রিকান বর্ষসেরা জাতীয় দল|আফ্রিকান বর্ষসেরা জাতীয় দল]]**
:***চ্যাম্পিয়ন (৩):** ১৯৮৫, ১৯৮৬, ১৯৯৭

## তথ্যসূত্র

## বহিঃসংযোগ
* 
* ফিফা-এ মরক্কো জাতীয় ফুটবল দল  
* ক্যাফ-এ মরক্কো জাতীয় ফুটবল দল 

বিষয়শ্রেণী:মরক্কো জাতীয় ফুটবল দল
বিষয়শ্রেণী:আফ্রিকার জাতীয় ফুটবল দল
আর্ট স্টেজ সিঙ্গাপুর

**আর্ট স্টেজ সিঙ্গাপুর** দক্ষিণ-পূর্ব এশীয় শিল্পকে কেন্দ্র করে প্রতি জানুয়ারিতে সিঙ্গাপুরে অনুষ্ঠিত একটি এশীয় সমসাময়িক শিল্প মেলা।

## ইতিহাস
আর্ট স্টেজ সিঙ্গাপুর প্রতিষ্ঠা করেছিলেন লরেঞ্জো রুডল্ফ।  রুডল্ফ প্রথমদিকে ১৯৯২ সালে সিঙ্গাপুরে আর্ট বাসেল প্রবর্তনের প্রস্তাব প্রত্যাখ্যান করেছিলেন তবে পরে একটি অনন্য এশীয় শিল্প মেলা তৈরির ধারণা পুনর্বিবেচনা করেছিলেন। মেলাটি বাস্তবায়িত হতে নয় বছর সময় নিয়েছিল। ২০১১ সালে মেরিনা বে স্যান্ডস -এ প্রথম সংস্করণ অনুষ্ঠিত হয়েছিল।

মেলার ভবিষ্যতকে সন্দেহে রেখে মেলার ২০১৯ সংস্করণ বাতিল করা হয়েছিল। 

## তথ্যসূত্র

বিষয়শ্রেণী:সিঙ্গাপুরের সংস্কৃতি
বিষয়শ্রেণী:শিল্প মেলা
আর্কেডিয়া রোড

**আর্কিডিয়া রোড** সিঙ্গাপুরের একটি গৌণ রাস্তা, যা ২০০৫ সালে হেরিটেজ রোড হিসাবে মনোনীত হয়েছিল। অ্যাডাম রোডের সংযোগস্থল থেকে শুরু হয়ে এটি শেষ হওয়ার আগে ৯১৮ মিটার পর্যন্ত প্রসারিত। রাস্তাটির দু'পাশে রেইন ট্রি গাছ সাড়িবদ্ধ এবং এটি সবুজ শ্যামলিমার জন্য পরিচিত। 

প্যান আইল্যান্ড এক্সপ্রেসওয়ে নির্মাণের আগে আর্কেডিয়া রোড পার্শ্ববর্তী পাহাড়গুলির মধ্যে একটি বাঁকানো পথ হিসাবে বিদ্যমান ছিল। এটি ব্যবহারকারীদের ইং নিও ব্যক্তিগত সম্পত্তির পিছনের পথে নিয়ে যায়।  এটি ম্যাকরিচি জলাধারের নিকটবর্তী জঙ্গলের মাঝে অবস্থিত।  ২০০৫ সালে, রাস্তাটি হেরিটেজ রোড হিসাবে গেজেট করা হয়েছিল, যা সংরক্ষণের জন্য রাস্তার ধারে ১০ মিটার প্রশস্ত সবুজ বাফার চিহ্নিত করা হয়। 

রাস্তার দু'পাশে পরিপক্ব রেইন ট্রি গাছের পাশাপাশি হিলক্রেষ্ট আর্কেদিয়া এবং দ্য আর্কেডিয়ার মতো গাছের যুগ্মরেখা রয়েছে। 

## তথ্যসূত্র

বিষয়শ্রেণী:সিঙ্গাপুরের রাস্তা
অর্জুন মুতরেজা

**অর্জুন মুতরেজা** (জন্ম: ৩ মে ১৯৯০) একজন সিঙ্গাপুরী ক্রিকেটার ।  তিনি ২০১৪ আইসিসি বিশ্ব ক্রিকেট লীগ তৃতীয় বিভাগ টুর্নামেন্টে খেলেছিলেন এবং এই টুর্নামেন্টের সর্বোচ্চ রান সংগ্রহকারী ব্যাটসম্যান ছিলেন।

আগস্ট ২০১৮ এ, তাকে ২০১৮ এশিয়া কাপ বাছাইপর্বের টুর্নামেন্টে সিঙ্গাপুরের দলে জায়গা দেওয়া হয়েছিল।  অক্টোবরে ২০১৮, তাকে ২০১৮-১৯ আইসিসি টি২০ বিশ্বকাপ এশিয়া বাছাইপর্বের টুর্নামেন্টের জন্য পূর্ব উপ-অঞ্চল গ্রুপে সিঙ্গাপুরের দলে জায়গা দেওয়া হয়েছিল।  পরে একই মাসে, ওমানের ২০১৮ আইসিসি বিশ্ব ক্রিকেট লিগ তৃতীয় বিভাগ টুর্নামেন্টে তাকে সিঙ্গাপুর দলে জায়গা দেওয়া হয়েছিল। 

২০১৯ সালের সেপ্টেম্বরে, তাকে মালয়েশিয়া ক্রিকেট বিশ্বকাপ চ্যালেঞ্জ লিগ এ টুর্নামেন্টের জন্য সিঙ্গাপুরের দলে জায়গা দেওয়া হয়েছিল।  ১৭ সেপ্টেম্বর ২০১৯ সালে ক্রিকেট বিশ্বকাপ চ্যালেঞ্জ লিগ এ টুর্নামেন্টে কাতারের বিপক্ষে সিঙ্গাপুরের হয়ে তাঁর লিস্ট এ ক্রিকেটে অভিষেক হয়েছিল। 

## তথ্যসূত্র

## বহিঃসংযোগ
* 

বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সিঙ্গাপুরের ক্রিকেটার
বিষয়শ্রেণী:সিঙ্গাপুরের টুয়েন্টি২০ আন্তর্জাতিক ক্রিকেটার
বিষয়শ্রেণী:আলোয়ারের ব্যক্তি
বিষয়শ্রেণী:ভারতীয় বংশোদ্ভূত ক্রীড়াবিদ
বিষয়শ্রেণী:ভারতীয় বংশোদ্ভূত সিঙ্গাপুরীয় ব্যক্তি
বিষয়শ্রেণী:২০২২ এশিয়ান গেমসের ক্রিকেটার
অ্যান্টনি থ্যাং

**অ্যান্টনি থ্যাং বক বোহ** ২০০১ থেকে ২০০৪ সাল পর্যন্ত এশিয়া-প্যাসিফিক স্কাউট অঞ্চলের চেয়ারম্যান এবং সিঙ্গাপুর স্কাউট অ্যাসোসিয়েশনের আন্তর্জাতিক কমিশনার হিসাবে দায়িত্ব পালন করেছিলেন।

২০০৫ সালে, তিনি বিশ্ব স্কাউটিংয়ে ব্যতিক্রমী পরিষেবার জন্য বিশ্ব স্কাউট কমিটি কর্তৃক ৩০৭তম *[[ব্রোঞ্জ ওল্ফ|ব্রোঞ্জ ওল্ফ পুরস্কারে]]* সম্মানিত হয়েছিলেন। 

## তথ্যসূত্র

## বহিঃসংযোগ

বিষয়শ্রেণী:জীবিত ব্যক্তি
বিষয়শ্রেণী:সিঙ্গাপুরে স্কাউটিং এবং গাইডিং
বিষয়শ্রেণী:ব্রোঞ্জ ওল্ফ পুরস্কার প্রাপক
বিষয়শ্রেণী:ব্রোঞ্জ উলফ পুরস্কার বিজয়ী
অভিরাজ সিংহ

**অভিরাজ সিং** (জন্ম: ২৭ মে ১৯৯৫) একজন সিঙ্গাপুরের ক্রিকেটার।  তিনি ২০১৪ আইসিসি বিশ্ব ক্রিকেট লীগ তৃতীয় বিভাগ টুর্নামেন্টে খেলেছিলেন। মেরিলিবোন ক্রিকেট ক্লাব বিশ্ববিদ্যালয় ম্যাচের অংশ হিসাবে গ্লুচেস্টারশায়ারের বিপক্ষে ডারহাম এমসিসি বিশ্ববিদ্যালয়ের হয়ে ২৮ শে মার্চ, ২০১৭ সালে তিনি প্রথম শ্রেণির আত্মপ্রকাশ করেছিলেন। 

আগস্ট ২০১৮এ, তাকে ২০১৮ এশিয়া কাপ বাছাইপর্বের টুর্নামেন্টের জন্য সিঙ্গাপুরের দলে জায়গা দেওয়া হয়েছিল।  অক্টোবরে ২০১৮, ওমানের ২০১৮ আইসিসি বিশ্ব ক্রিকেট লীগ তৃতীয় বিভাগ টুর্নামেন্টের জন্যও তাকে সিঙ্গাপুরের দলে জায়গা দেওয়া হয়েছিল। 

## তথ্যসূত্র

## বহিঃসংযোগ

* 

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সিঙ্গাপুরের ক্রিকেটার
বিষয়শ্রেণী:ডারহাম বিশ্ববিদ্যালয়ের ক্রিকেটার
বিষয়শ্রেণী:২০১৭ এসইএ গেমসের প্রতিযোগী
বিষয়শ্রেণী:মুম্বই থেকে আগত ক্রিকেটার
আব্বাস আবু আমিন

**আব্বাস আবু আমিন** ১৯৮০ থেকে ১৯৯১ সাল পর্যন্ত সিঙ্গাপুরের সংসদ সদস্য (এমপি) ছিলেন।

তিনি কোটা রাজা মালয় স্কুল এবং ভিক্টোরিয়া স্কুলে পড়াশোনা করেছেন। তিনি শিক্ষক প্রশিক্ষণ কলেজে গিয়েছিলেন এবং ১৯৬৬ সালে সিঙ্গাপুর সশস্ত্র বাহিনীতে (সাফ) যোগ দেন। তিনি সিঙ্গাপুর আর্মির মেজর ছিলেন।

১৯৮০ সালে তিনি পাসির পাঞ্জাংয়ের সংসদ সদস্য হন, ১৯৯১ সাল পর্যন্ত।

আব্বাস ১৯৮৮ থেকে ১৯৯১ সাল পর্যন্ত সিঙ্গাপুরের ফুটবল এসোসিয়েশনের চেয়ারম্যান ছিলেন  এবং ন্যাশনাল ট্রেড ইউনিয়ন কংগ্রেসের একজন সক্রিয় সভ্য ছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:সিঙ্গাপুরের সংসদ সদস্য
বিষয়শ্রেণী:পিপলস অ্যাকশন পার্টির রাজনীতিবিদ
বিষয়শ্রেণী:মালয় বংশোদ্ভূত সিঙ্গাপুরী
আবাস দাউদ

**আবাস দাউদ** (জন্ম: ১০ আগস্ট ১৯৬৯) একজন সিঙ্গাপুরের ফুলবল রেফারি, তিনি ২০০৬ সাল থেকে ফিফার নিবন্ধিত রেফারি। তিনি বহু আন্তর্জাতিক ম্যাচ পরিচালনা করেছেন (যেমন আসিয়ান ফুটবল চ্যাম্পিয়নশিপ এবং ২০০৭ এএফসি এশিয়ান কাপে)। এর আগে তিনি ঘরোয়া সিঙ্গাপুর প্রিমিয়ার লীগের ম্যাচ পরিচালনা করেছেন। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬৯-এ জন্ম
বিষয়শ্রেণী:সিঙ্গাপুরের ফুটবল রেফারি
আবদুল গণি আবদুল হামিদ

থাম্ব|আবদুল গণি আবদুল হামিদ
**আবদুল গণি আবদুল হামিদ** (১৩ এপ্রিল, ১৯৩৩ – ১৩ এপ্রিল, ২০১৪, সিঙ্গাপুরে), (সাধারণত **এ.** **গনি** **হামিদ** বা **আবদুল গণি হামিদ** নামে পরিচিত; তাঁর ছদ্মনাম **লাজুয়ার্দি** নামেও পরিচিত) একজন পুরস্কার প্রাপ্ত সিঙ্গাপুরের লেখক, কবি এবং শিল্পী।  হামিদ ইংরেজি ও মালয় ভাষায় কয়েকশ গল্প লিখেছেন এবং ৬০টিরও বেশি শিল্প প্রদর্শনীতে অংশ নিয়েছেন। তিনি ১৯৯৭ সালে অনুগেরাহ টুন সেরি লানং পুরস্কার, ১৯৯৯ সালে সাহিত্যের জন্য সাংস্কৃতিক পদক এবং ১৯৯৯ সালে দক্ষিণ-পূর্ব এশিয়া লেখা পুরস্কার পেয়েছিলেন। 

## জীবন এবং কর্মজীবন
হামিদের জন্ম ১৩ এপ্রিল ১৯৩৩ সালে সিঙ্গাপুরের পূর্ব কোস্ট রোড কামপং সিগলেপে (বর্তমানে কামপুং বাহু)-তে জন্মগ্রহণ করেছিলেন। মাধ্যমিক বিদ্যালয়ে অধ্যয়নকালে, তিনি স্থানীয় মালয় সংবাদপত্র ও ম্যাগাজিনগুলিতে নিজের লেখা কবিতা এবং নিবন্ধ পাঠিয়েছিলেন এবং একটি যুব উৎসব চলাকালীন তাঁর শিল্প প্রদর্শনীর উদ্বোধনী করেছিলেন। পড়াশোনা শেষে, তিনি কেপেল হারবারের বৈদ্যুতিক বিভাগে শিক্ষানবিশ হিসাবে কাজ করেছিলেন, এরপরে তিনি পাবলিক ইউটিলিটি বোর্ডে ক্লার্ক হিসাবে চাকরি পেয়েছিলেন, পরে যা সিঙ্গাপুর পৌরসভা নামে পরিচিত হয়। ১৯৮৮ সালে তিনি সে চাকুরি ছেড়ে দেন। 

## শিক্ষা
হামিদ র‌্যাফেলস ইনস্টিটিউশন থেকে মাধ্যমিক পড়াশোনা শেষ করেছিলেন। 

## তথ্যসূত্র

বিষয়শ্রেণী:১৯৩৩-এ জন্ম
বিষয়শ্রেণী:২০১৪-এ মৃত্যু
বিষয়শ্রেণী:সিঙ্গাপুরের কবি
বিষয়শ্রেণী:সিঙ্গাপুরের শিল্পী
বিষয়শ্রেণী:২০শ শতাব্দীর কবি
মাত্রিমোনিও আলইতালিয়ানা

মাত্রিমোনিও আলইতালিয়া (ইতালীয় ধরনের বিবাহ) ১৯৬৪ সালে মুক্তিপ্রাপ্ত একটি ইতালীয় চলচ্চিত্র। ভিত্তোরিও দে সিকা ছবিটি পরিচালনা করেন। চলচ্চিত্রের শ্রেষ্ঠাংশে রয়েছেন  সোফিয়া লরেন, মারচেল্লো মাস্ত্রোইয়ান্নি ও ভিতো মোরিকোনে। 

লিওনার্দো বেনভেনুতি, রেনাতো কাস্তেলান্নি, পিয়েরো দি বার্নার্দি ও তোনিনো গুয়েররা এদুয়ার্দো দি ফিলিপ্পোর "ফিলুমেনা মারতুরানো" নাটক অবলম্বনে ছবিটি নির্মাণ করেন।

এর পূর্বে নাটকটি থেকে আর্জেন্টিনায় ১৯৫০ সালে একটি চলচ্চিত্র নির্মাণ করা হয়েছিল।

## কাহিনীসংক্ষেপ

দ্বিতীয় বিশ্বযুদ্ধের সময়ের কথা। ২৮ বছর বয়স্ক একজন সফল ব্যবসায়ী দোমেনিকো একদিন বাইরে বোমাবর্ষণের সময় নিয়াপলিটান গণিকালয়ে প্রবেশ করে ১৭ বছর বয়সী পল্লিনারী ফিলুমিনার সাথে দেখা করে। ২২ বছর ধরে এটা চলতে থাকে। শুরু থেকেই ফিলুমিনা দোমেনিকোকে গভীরভাবে ভালোবাসে। কিন্তু এর পরিবর্তে সে কিছুই পায় না।  ফিলুমিমা যখন দোমেনিকোর জীবনের একমাত্র নারী হওয়ার বাসনা প্রকাশ করে, তখন দোমেনিকো তার সাথে একটি বন্দোবস্ত করার সিদ্ধান্ত নেয়। সে রোজালিকে চাকরানি ও আলফ্রেদোকেও চাকর হিসেবে নিয়োগ দেয়। তারপর দোমেনিকো ফিলুমিনাকে উপপত্নী হিসেবে বাড়িতে নিয়ে যায়। সে বলে বেড়ায়, ফিলুমিনা কারমেলোর (দোমেনিকোর মার পুরাতন চাকরানি) ভাতিজি, যে তার মার যত্ন নিতে এসেছে। কিন্তু ফিলুমিনার অতীত দোমেনিকোকে তাদের দুজনের সম্পর্ক নিয়ে গভীরভাবে চিন্তা করা থেকে বিরত রাখে।

ডোমেনিকোর বয়স এখন পঞ্চাশ। সে তার দোকানের বিশ বছর বয়সী ক্যাশিয়ারের প্রেমে পড়ে। কিন্তু ফিলুমিনা যখন অসুস্থতার ভান করে এবং বলে, সে মৃত্যুশয্যায় শায়িত ও তাকে বিয়ে করতে চায়। দোমেনিকোর মন দয়ার্দ্র হয়ে ওঠে। তাছাড়া তাদের বিয়ে আইনিভাবেও নিবন্ধিত হবে না। দোমেনিকো আর ফিলুমিনার বিয়ে হয়ে যাওয়ার পর ফিলুমিনা সব সত্য প্রকাশ করে দেয়। দোমেনিকো মারাত্মকভাবে ক্ষুব্ধ হয়। ফিলুমিনা বলে, সে তার তিন ছেলে উমবার্তো, রিকার্দো ও মিচেলের জন্যই এ কাজ করেছে।

দোমেনিকো এই প্রতারণা মেনে নিতে পারে না। সে এই বিয়ে ভাঙার জন্য আদালতে মামলা করে। আদালত দোমেনিকোর পক্ষে রায় দিয়ে দেয়। ফিলুমিনা এ রায় মেনে নেয় এবং বলে, তার তিন ছেলের মধ্যে একজন দোমেনিকোর। কিন্তু কোনজন, সেটি সে বলতে চায় না, কারণ সব সন্তানকেই ফিলুমিনা সমান চোখে দেখে। ছেলের পরিচয় জানার জন্য দোমেনিকো পাগল হয়ে পড়ে। সে বারবার ফিলুমিনাকে চাপ দেয়, কিন্তু ফিলুমিনা তার অবস্থানে অনড় থাকে।

## তথ্যসূত্র

## বহিঃসংযোগ

* Typical italian marriage
* 

বিষয়শ্রেণী:১৯৬৪-এর চলচ্চিত্র
বিষয়শ্রেণী:ইতালীয় চলচ্চিত্র
বিষয়শ্রেণী:ইতালীয় ভাষার চলচ্চিত্র
বিষয়শ্রেণী:ভিত্তোরিও দে সিকা পরিচালিত চলচ্চিত্র
বিষয়শ্রেণী:ইতালির পটভূমিতে চলচ্চিত্র
বিষয়শ্রেণী:নাপোলির পটভূমিতে চলচ্চিত্র
বিষয়শ্রেণী:নাটক ভিত্তিক ইতালীয় চলচ্চিত্র
জাপানের সম্রাটদের তালিকা

জাপানের সম্রাটদের এই তালিকাটিতে উত্তরাধিকারের ঐতিহ্যগত ক্রম উপস্থাপন করা হয়েছে। জাপানের সম্রাটদের রাজত্বের তথ্যসমূহ ঐতিহ্যবাহী জাপানি ক্যালেন্ডার অনুসারে প্রণীত হয়েছে। সপ্তম শতাব্দীর শেষের দিকে নেঙ্গো ব্যবস্থা চালু হয়, সেই নেঙ্গো যুগ শুরু হওয়ার পর থেকে যে বছরগুলি সংঘটিত হয়েছে তা জাপানি যুগের নাম ব্যবহার করে গণনা করা হয়।

জাপানের প্রথম ২৮ জন সম্রাট বিশেষত প্রথম ১৬ জনের ক্রম এবং তারিখ জাপানি ক্যালেন্ডার ব্যবস্থার ভিত্তিতে করা হয়েছে।

## জাপানের সম্রাট

## গ্যালারী

Japanaj Imperiestroj en.svg|সকল সম্রাট (এসভিজি ফাইল)
Japanaj Imperiestroj 0 en.png|জাপানের পৌরাণিক কাহিনীর সম্রাটগণ
Japanaj Imperiestroj 1 en.png|জাপানের কিংবদন্তি সম্রাট
Japanaj Imperiestroj 2 en.png|জাপানের সম্রাট ১০০-৫০০ খ্রিস্টাব্দ
Japanaj Imperiestroj 3 en.png|জাপানের সম্রাট ৫০০-৭০০ খ্রিস্টাব্দ
Japanaj Imperiestroj 4 en.png|জাপানের সম্রাট ৬০০-৮৫০ খ্রিস্টাব্দ
Japanaj Imperiestroj 5 en.png|জাপানের সম্রাট ৭৫০-১০৫০ খ্রিস্টাব্দ
Japanaj Imperiestroj 6 en.png|জাপানের সম্রাট ১০৫০-১২৫০ খ্রিস্টাব্দ
Japanaj Imperiestroj 7 en.png|জাপানের সম্রাট ১১৫০-১৪০০ খ্রিস্টাব্দ
Japanaj Imperiestroj 8 en.png|জাপানের সম্রাট ১২৫০-১৫০০ খ্রিস্টাব্দ
Japanaj Imperiestroj 9 en.png|জাপানের সম্রাট ১৪০০-১৮৫০ খ্রিস্টাব্দ
Japanaj Imperiestroj A en.png|জাপানের সম্রাট ১৬৫০-২০২০ খ্রিস্টাব্দ


## আরও দেখুন

*জাপানের সম্রাট
*শোগুন
**শোগুনদের তালিকা
*জাপানি শাসকদের বংশধারা

## টীকা

## তথ্যসূত্র
*Ackroyd, Joyce. (১৯৮২). *Lessons from History: the 'Tokushi yoron*'. Brisbane: University of Queensland Press. ; OCLC ১৫৭০২৬১৮৮
* Brown, Delmer M. and Ichirō Ishida, eds. (১৯৭৯). *Gukanshō: The Future and the Past*. Berkeley: University of California Press. ; OCLC ২৫১৩২৫৩২৩
* Titsingh, Isaac. (১৮৩৪). *[[Nihon Ōdai Ichiran]]*; ou,  ''Annales des empereurs du Japon''.  Paris: Royal Asiatic Society, Oriental Translation Fund of Great Britain and Ireland. OCLC ৫৮৫০৬৯১
* Varley, H. Paul. (১৯৮০). *Jinnō Shōtōki: A Chronicle of Gods and Sovereigns*. New York: Columbia University Press. ; OCLC ৫৯১৪৫৮৪২

## বহিঃসংযোগ
*দ্য ইম্পেরিয়াল হাউজহোল্ড এজেন্সি
*জাপান গবেষণার জন্য সাম্রাজ্য সমাধি উন্মুক্ত করে


বিষয়শ্রেণী:জাপানের ইতিহাস
জাপান
আব্রাহাম লোগান

**আব্রাহাম লোগান** (১৩ আগস্ট ১৮১৬ - ২০ ডিসেম্বর ১৮৭৩) সিঙ্গাপুরে প্রকাশিত *[[সিঙ্গাপুর ফ্রি প্রেস]]* ইংরেজি দৈনিক পত্রিকার মালিক এবং সম্পাদক ছিলেন, ১৮৪৬ সাল থেকে পরবর্তী ২০ বছর।  এছাড়া তিনি একজন বিশিষ্ট আইনজীবীও ছিলেন। এডিনবরা থেকে আইন নিয়ে পড়াশোনা করার পরে, লোগান উপনিবেশিক অফিসে প্রণালী বন্দোবস্তের ঐতিহাসিক স্থানান্তরকারী হিসাবে গুরুত্বপূর্ণ ভূমিকা পালন করেছিলেন। 

তাঁর পিতা থমাস লোগান, আব্রাহাম লোগান স্কটল্যান্ডের বারউইকশায়ারের হাটন হলে জন্মগ্রহণ করেছিলেন। ১৮৫০ সাল থেকে সিঙ্গাপুর চেম্বার অব কমার্সের সম্পাদক ছিলেন, ১৮৬৮ সালে অবসর গ্রহণ অবধি, লোগান প্রণালী হাত বদলের ক্ষেত্রে গুরুত্বপূর্ণ ভূমিকায় ছিলেন। ১৮৬৭ সালের ১ এপ্রিল, অবশেষে লন্ডনের সহযোগীদের কাছ থেকে কিছুটা সহায়তা নিয়ে স্থানান্তর করা হয়েছিল। 

সিঙ্গাপুরের থমসন রোডের মনোজ্ঞ পর্বতে তার জীবনের অধিকাংশ সময় কাটিয়েছেন, লোগান পরে পেনাং চলে আসেন ১৮৬৯ সালে, তাঁর ভাই, জেমস রিচার্ডসন লোগানের মৃত্যুর পর। সিঙ্গাপুরে তাঁর বেশিরভাগ কার্যক্রম থেকে পদত্যাগ করে, লোগান পেনাং-এ ১৮ ডিসেম্বর ১৮৭৩ সালে মারা যান। 

## তথ্যসূত্র

বিষয়শ্রেণী:১৮১৬-এ জন্ম
বিষয়শ্রেণী:১৮৭৩-এ মৃত্যু
বিষয়শ্রেণী:সিঙ্গাপুরের সাংবাদিক
বিষয়শ্রেণী:স্কটল্যান্ডীয় আইনজীবী
বিষয়শ্রেণী:স্কটল্যান্ডীয় পত্রিকা সম্পাদক
বিষয়শ্রেণী:এডিনবরা বিশ্ববিদ্যালয়ের প্রাক্তন শিক্ষার্থী
মেগালোডন

**মেগালোডন** (; বৈজ্ঞানিক নাম: *Otodus megalodon*) হলো হাঙরের একটি প্রজাতি যেটি আজ থেকে ২ কোটি থেকে ৩০ লক্ষ বছর আগের সময়ের মধ্যে পৃথিবী থেকে বিলুপ্ত হয়ে গেছে। মেগালোডনকে গ্রেট হোয়াইট শার্কের পূর্বপুরুষ বলা হয়ে থাকে। মেগালোডন গরম আবহাওয়ায় বসবাস করতে পছন্দ করতো। কিন্তু শিকার ধরার জন্য এটি সমুদ্রের শীতল অংশেও চলাচল করতো। মেগালোডন ওজনে ৪৮ টন এবং লম্বায় ৫৫ ফুট হতো। বর্তমান সময়ে পাওয়া যাওয়া হাঙ্গর মাছের তুলনায় মেগালোডনের আকৃতি তিনগুণ বড় ছিল। এরা সাধারণত তিমি মাছ এবং ডলফিনের শিকার করতো। কিন্তু শিকারের অভাব দেখা দিলে এরা নিজেদের থেকে ছোট হাঙ্গরদেরও শিকার করে খেয়ে নিত। মেগালোডন এর বিলুপ্ত হওয়ার সঠিক কারণ এখনও বিজ্ঞানীরা খুঁজে পায়নি। অনেক বিজ্ঞানীরা ধারণা করেন মেগালোডন কখনো বিলুপ্ত হয়নি, এরা আজও সমুদ্রের গভীরে লুকিয়ে আছে। 

## শিকার পদ্ধতি
একটি মেগালোডন এর মুখে প্রায় ২৭০ টি দাঁত থাকতো। এর এক একটি দাঁত ৭ ইঞ্চি বা তার চেয়ে বড় হতো। এর কারণে সে যুগের সবচেয়ে ভয়ঙ্কর প্রাণীদের আক্রমণ করতেও এর কোন সমস্যা হতো না। মেগালোডন এর বাইট ফোর্স ৮০ টনের সমান ছিল যেটি আজ পর্যন্ত পৃথিবীর কোন প্রাণীর মধ্যে দেখা যায়নি।

## তথ্যসূত্র

বিষয়শ্রেণী:নর্থ ক্যারোলাইনার প্রতীক
বিষয়শ্রেণী:শীর্ষ খাদ্যশিকারী প্রাণী
আল কুত দুর্গ

**আল কুট ফোর্ট যা** সাধারণত **দোহা দুর্গ** নামে পরিচিত, কাতারের রাজধানী শহর দোহার কেন্দ্রস্থলে অবস্থিত একটি ঐতিহাসিক সামরিক দুর্গ । এটি ১৯২৭ সালে শেখ আবদুল্লাহ বিন কাসিম আল থানি নির্মাণ করেছিলেন, যিনি শেখ আবদুল্লাহ বিন জসিম আল থানি নামে বেশি পরিচিত, যিনি ১১৯১৩ থেকে ১৯৯ সাল পর্যন্ত কাতার শাসন করেছিলেন। শেখ মোহাম্মদ বিন জসিম আল থানি, শেখ আবদুল্লাহর ভাই, ক্ষমতা ত্যাগ করার পরে। দুর্গটিকে পরে জাদুঘরে রূপান্তরিত করা হয়।

কাতারি ঐতিহ্যবাহী হস্তশিল্প, পণ্য এবং দৈনন্দিন জীবনের ছবি সহ দৃষ্টান্ত এই দুর্গে রাখা হয়েছে। প্রদর্শনী এবং শিল্পকর্মের মধ্যে রয়েছে হস্তশিল্প, জিপসাম এবং কাঠের অলঙ্কার, মাছ ধরার সরঞ্জাম এবং নৌকা, ঐতিহাসিক ফটো এবং চিত্রকর্ম সহ তৈলচিত্র।

## ইতিহাস
আল কুট দুর্গটি ১৯২৭ সালে শেখ আবদুল্লাহ বিন কাসিম আল থানি উসমানীয়দের দ্বারা পরিত্যক্ত হওয়ার পরে পুনর্নির্মাণ করেছিলেন। এটি মূলত ১৮৮০ সালে একটি পুলিশ স্টেশন হিসাবে কাজ করার জন্য নির্মিত হয়েছিল এবং তারপরে ১৯০৬ সালে একটি জেল হিসাবে ব্যবহার করা হয়েছিল, যদিও কিছু সূত্র প্রমাণ করে যে আল কুট দুর্গটি কুখ্যাত চোরদের হাত থেকে সৌক ওয়াকিফকে রক্ষা করার জন্য শেখ আবদুল্লাহ তৈরি করেছিলেন৷ এটি ১৯৭৮ সালে আবার সংস্কার করা হয়েছিল। এটি সেই সময়ের অন্যতম গুরুত্বপূর্ণ দুর্গ ছিল।

## অবস্থান
আল কুট দুর্গটি দোহা কর্নিচের কাছে বিখ্যাত সৌক ওয়াকিফের মাঝখানে আল বিদ্দা এলাকায় অবস্থিত এবং এখন এটি একটি জনপ্রিয় পর্যটন আকর্ষন ও যাদুঘর, বিশেষ করে বিদেশিদের কাছে।

## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে
কাতারের ফুটবল স্টেডিয়ামের তালিকা

থাম্ব|ওনাইযা স্ট্রিট
নীচে কাতারের বহু উদ্দেশ্যমূলক স্টেডিয়ামসমূহের একটি তালিকা দেওয়া হয়েছে যেগুলো মূলত ফুটবল খেলার জন্য ব্যবহৃত হয়।

## ভবিষ্যতের স্টেডিয়ামসমূহ

## তথ্যসূত্র


ফুটবল স্টেডিয়াম
ফুটবল স্টেডিয়াম
বিষয়শ্রেণী:কাতারে ফুটবল